Lanac transporta elektrona
Lanac transporta elektrona (eng. Electron Transport Chain: ETC) uključuje transfer elektrona između donora elektrona (kao što je NADH) i akceptora elektrona (kao što je O2) sa transferom H+ iona (protona) kroz membranu. Nastali elektrohemijski protonski gradijent se koristi za generiranje hemijske energije u obliku adenozin trifosfata (ATP). Lanci transporta elektrona su ćelijski mehanizmi koji se koriste za upijanje energije iz sunčevog svetla u fotosintezi, kao i iz redoks reakcija, poput oksidacije šećera (ćelijsko disanje). U hloroplastima, svjetlost transformira energiju vode do kisika i NADP+ do NADPH, putem transfera H+ iona kroz membrane hloroplasta. U mitohondrijama, to je konverzija kisika do vode, NADH do NAD+ i sukcinata do fumarata, što generira protonski gradijent. Neke bakterije imaju lance transporta elektrona sa komponentama koje su slične onima u hloroplastima ili mitohondrijama, dok druge imaju različite elektronske donore i akceptore. Respiratorni i fotosintetski lanci transporta elektrona su glavna mjesta preranog prenosa elektron na kisik. Tako nastaje superoksid, što potencijalno dovodi do povećanog oksidacijskog stresa.